《江城子》
宋代·莫蒙

秋堂风露月初弦。望灵源。隐珠躔。曾许东皇，游戏了尘缘。四海声名收不得，麾玉节，下清关。

相逢只说好江山。紫宸班。待公还。压帽黄花，喜映两眉间。袖里春风医国手，应不惜，紫金丹。

作者简介：莫蒙，字养正，青镇（今浙江桐乡县西北）人，一作霅川（今浙江湖州）人（《全宋词》册二）。徽宗宣政间游大学，后应特科出仕。曾为县丞，高宗绍兴间监景德镇税，擢知通化军（《全宋词》册二）。有《卧驼集》十卷，已佚。事见《万姓统谱》卷一二○。